Samenes Venn

Samenes Venn er organ for Norges Samemisjon. Bladet ble etablert i 1926 og har i 2019 et opplag på 2100. Bladet skal være oppbyggelig, informativt og virke inspirerende i misjonsarbeidet. Bladet er for det meste norskspråklig, men det har andakter på samisk og norsk. Ellers finner man reportasjer og reisebrev fra Samemisjonens arbeid i samiske områder i Norge og Russland, intervjuer av medarbeidere og støttespillere og informasjon om støttearbeidet i hele Norge. Bladet gir også informasjon om samisk kultur, språk og samfunn og lederartiklene tar opp aktuelle spørsmål innen organisasjonen så vel som i norsk kirkeliv. 

Ansvarlig redaktør er Roald Gundersen.

Kilder
Om Samenes venn hos samemisjonen.no

Samisk kirkeliv
Norske kristne tidsskrifter
Publikasjoner etablert i 1926